[{"text_idx": "#000000", "text": "alert(\"Copied the text: \" + copyText.value);"}, {"text_idx": "#000006", "text": "Cyfnodau cadw dogfennau ar gyfer prosiectau a gyllidir gan Ewrop"}, {"text_idx": "#000008", "text": "Mae\u2019n rhaid i fudiadau sy\u2019n cyflwyno prosiectau a gyllidir gan Ewrop gadw cofnodion prosiect digonol a\u2019u cyflwyno i Lywodraeth Cymru ac archwilwyr yn o\u0302l y gofyn. Gan fod y rhaglenni Cronfeydd Strwythurol a Buddsoddi Ewropeaidd yn dod i ben yng Nghymru, rydyn ni wedi casglu\u2019r holl ddyddiadau a gwybodaeth allweddol sydd ar gael ar hyn o bryd ynghylch cyfnodau cadw dogfennau ar draws y tair rhaglen gyllido ers 2000."}, {"text_idx": "#000009", "text": "Mae\u2019r ddwy raglen flaenorol wedi\u2019u cau a\u2019r dyddiadau dinistrio dogfennau wedi\u2019u cynnwys yn y tablau isod."}, {"text_idx": "#000010", "text": "Yn wahanol i raglenni blaenorol, nid yw\u2019r cyfnodau cadw yn gysylltiedig a\u0302\u2019r broses cau rhaglen mwyach, sy\u2019n golygu y bydd cyfnodau cadw\u2019n lleihau i rhwng 5 a 10 mlynedd ar gyfartaledd o\u2019r dyddiad y mae\u2019r prosiect hwnnw\u2019n datgan gwariant i WEFO neu, os yw\u2019n berthnasol, i Gorff Cyfryngol (fel CGGC, i\u2019r mudiadau hynny sy\u2019n derbyn cyllid o\u2019r Gronfa Cynhwysiant Gweithredol neu\u2019r Gronfa Tyfu Busnesau Cymdeithasol). Golyga hyn bod angen cadw dogfennau tan o leiaf 2027, ond fel y mae canllawiau WEFO yn nodi, mae\u2019n rhaid i fuddiolwyr gadw pob dogfen oni chynghorir yn wahanol gan WEFO."}, {"text_idx": "#000011", "text": "Os ydych chi\u2019n cyflenwi prosiect gan Gronfa Strwythurol yr UE ar hyn o bryd, cyfeiriwch at ganllaw arferion gorau WEFO am ragor o fanylion ar baratoi ar gyfer cau prosiect."}, {"text_idx": "#000012", "text": "Mae 3-SET hefyd wedi cynhyrchu modiwl cau prosiect ar-lein sydd ar gael am ddim ar yr Hwb Gwybodaeth."}, {"text_idx": "#000013", "text": "Os oes gennych chi unrhyw gwestiynau ynghylch y cyfnodau cadw dogfennau neu am gau prosiect, cysylltwch a\u0302 3-SET ar 3set@wcva.cymru."}]